Forskjellen mellom en klassisk og kvantemekanisk beskrivelse av identiske partikler skyldes at i klassisk mekanikk kan de prinsipielt adskilles. For eksempel kan man tenke seg at de starter ut i ulike posisjoner og at hver dem senere blir fulgt i sine bevegelser. Men kvantemekanisk kan ikke dette la seg gjøre da de er sammenfiltret i en felles bølgefunksjon. Den statistiske beskrivelsen blir dermed ganske annerledes og leder til Bose-Einstein statistikk for bosoner og Fermi-Dirac statistikk for fermioner.